CELEX: 62019CN0350
Language: bg
Date: 2019-04-29 00:00:00
Title: Дело C-350/19 P: Жалба, подадена на 29 април 2019 г. от Souruh SA срещу решението, постановено от Общия съд (пети състав) на 28 февруари 2019 г. по дело T-440/16, Souruh/Съвет

24.6.2019   
            
            
               BG
            
            
               Официален вестник на Европейския съюз
            
            
               C 213/23
            
         
      Жалба, подадена на 29 април 2019 г. от Souruh SA срещу решението, постановено от Общия съд (пети състав) на 28 февруари 2019 г. по дело T-440/16, Souruh/Съвет
      (Дело C-350/19 P)
      (2019/C 213/22)
      Език на производството: френски
      
         Страни
      
      
         Жалбоподател: Souruh SA (представител: E. Ruchat, avocat)
      
         Друга страна в производството: Съвет на Европейския съюз
      
         Искания на жалбоподателя
      
      
                  —
               
               
                  Да се приеме, че жалбата е допустима и основателна,
               
            
                  —
               
               
                  въз основа на това да се отмени решение от 28 февруари 2019 г. (T-440/16).
               
            и да бъде постановено ново решение, с което:
      
                  —
               
               
                  да бъдат отменени Решение (ОВППС) 2016/850 от 27 май 2016 година (1) и последващите актове за изпълнението му в частта, в която се отнасят до жалбоподателя,
               
            
                  —
               
               
                  да бъде осъден Съветът да заплати разноските за тази инстанция.
               
            
         Основания и основни доводи
      
      В подкрепа на жалбата си жалбоподателят излага три основания.
      Първото основание е грешка при прилагане на правото, тъй като Общият съд не е зачел правото на жалбоподателя да бъде изслушан преди приемането на новите ограничителни мерки, закрепено в член 41 от Хартата на основните права.
      Второто основание е грешка при прилагане на правото и изопачаване на фактите, тъй като Общият съд не е взел предвид представените от жалбоподателя статии в подкрепа на жалбата му за отмяна, за да докаже, че не подкрепя сирийския режим.
      Третото основание е грешка при прилагане на правото, тъй като Общият съд не постановява, че са незаконосъобразни разпоредби 27 и 28 от Решение 2013/255/ОВППС, според които принадлежността към семейството Al-Assad или към семейството Makhlouf представлява самостоятелен критерий, основание за налагането на санкция, като същевременно се обръща тежестта на доказване.
      
         (1)  Решение (ОВППС) 2016/850 на Съвета от 27 май 2016 година за изменение на Решение 2013/255/ОВППС относно ограничителни мерки срещу Сирия (ОВ L 141, 2016 г., стр. 125).